Carni

La carne es el tejiu animal, prencipalmenti musculal, que se consumi cumu alimentu. Se trata duna crasificación coloquial i comercial que solu se aplica a animalis terrestris —normalmenti vertebraus: mamíferus, avis i retilis—, a pesal de que podría aplicalsi a los animalis marinus, estus entran en otra categoría, la de pescau, especialmenti los pecis —los crustáceus, moluscus i otrus grupus suelin recibil el nombri de mariscu—. Más allá de la su crasificación biológica, otrus animalis, cumu los mamíferos marinus, se ain considerau a vezis carni i a vezis pescau. 
Endi el puntu de vista nutricional, la carni es una huenti abitual de proteínas, grasas y mineralis ena dieta umana. De tous los alimentus que se obtienin delos animalis i prantas, la carni es el que mayoris valoracionis i apreciacionis arcança enos mercaus i, paradójicamenti, tamién es unu delos alimentus más evitaus i que más polémicas susita."On Food and Cooking", Harold McGEE,Scribner, 2004Los animalis que se alimentan exclusivamenti de carni se llaman carnívorus, mentris que los herbívorus se alimentan solamenti de prantas. Las prantas que se alimentan de insetus i otrus animalis se llaman igualmenti carnívoras (a pesal de la su entomofagia). Los que comin carni de presas matas pol ellus mesmus se denominan depredadoris i los que la obtienin de animalis ya muertus se denominan carroñerus.

La mayol parti dela carni de consumu palos seris umanus provieni delos mamíferus, abitualmenti conocia cumu carni roja. 

 Huentis